GiliGold/VAD_KnessetCorpus huggingface dataset:
אנה שניידר: לא מסיעה אחת שיהיו נציגים, כי אז בוודאי שיש פגיעה בשוויון.
יוסי כץ: אבל את מסכימה אתי שאם זה היה יוצר מצב – המפתח הסיעתי – שיש 15 או 16 חברים מהקואליציה ו - - - זה היה פוגע בעיקרון השוויון.
חיים כץ: מה בקשר לעושק המיעוט?
אברהם פורז: עד עכשיו היה עושק הרוב.
אברהם פורז: הגיע הזמן שיהיה פעם שלטון הרוב.
יוסי כץ: אני מעמיד להצבעה את בקשת הרביזיה על ההחלטה הקודמת שלנו.
זאב בוים: הצבעה אישית.
יוסי כץ: אני פותח בהצבעה.
יוסי כץ: יוסי כץ – נגד בקשת הרביזיה.
יוסי כץ: אפי אושעיה – נגד.
יוסי כץ: יצחק סבן – במקומו יצחק וקנין – בעד.
יוסי כץ: יצחק גאגולה – במקומו נסים זאב – בעד.
יוסי כץ: יאיר פרץ – במקומו רחמים מלול – בעד.
יוסי כץ: נעמי חזן – במקומה אבשלום וילן – נמנע.
יוסי כץ: זהבה גלאון – אינה נוכחת.
יוסי כץ: אליעזר (מודי) זנדברג – במקומו אברהם פורז – נגד.
יוסי כץ: בבקשה לסכם.
עבד-אלמאלכ דהאמשה: בעד עושק המיעוט.
עבד-אלמאלכ דהאמשה: שלושים, שלושים וחמישה חברי כנסת הוצאתם החוצה.
יוסי כץ: שבעה בעד, שנים עשר נגד, אחד נמנע.
יוסי כץ: הרביזיה לא אושרה.
יוסי כץ: המפתח הסיעתי של הוועדה המיוחדת אושר.
עבד-אלמאלכ דהאמשה: תן לי לומר משהו.
יוסי כץ: חבר הכנסת בוים.
זאב בוים: אני מבקש שהוועדה תמליץ פה בהחלטה למליאה מי יהיה היושב ראש, אני מציע שחבר הכנסת שירי ויצמן ממפלגת העבודה יהיה יושב ראש הוועדה המיוחדת.
מאיר פרוש: יש לי הצעה נגדית.
רחמים מלול: אתה יודע מי כל החברים?
זאב בוים: הסיעות יתנו את השמות.
אברהם פורז: האם לא הוועדה בוחרת?
אברהם פורז: ועדת הכנסת ממליצה והוועדה בוחרת.
זאב בוים: כל אחד יקבע מי החברים לפי המפתח.
זאב בוים: הלוא זו המלצה למליאה.
נחמה רונן: זו ממש הסתבכות.
אברהם פורז: זה לא כמו בוועדה רגילה שהוועדה בוחרת והמליאה מאשרת?
זאב בוים: מי בוחר את היושב ראש?
יוסי כץ: גבירתי היועצת המשפטית, האם הוועדה צריכה גם לבחור את שמות האנשים?
אנה שניידר: סעיף 17 לתקנון קובע שהכנסת בוחרת את הוועדה לפי הצעת ועדת הכנסת.
אנה שניידר: ועדת הכנסת צריכה להציע.
זאב בוים: אז צריך להביא את השמות.
אברהם פורז: קודם השמות ואחר כך היושב ראש.
זאב בוים: אז אני מציע שאנחנו נתפזר עכשיו וניפגש שוב עם השמות.
יוסי כץ: בשעה 13:45 ועדת כנסת.
יוסי כץ: כל הסיעות מתבקשות להביא את השמות.
יוסי כץ: אנחנו ממשיכים בדיון.
יוסי כץ: רבותי, יש הצעת אי אמון של סיעות חד"ש, רע"מ, עמ"ל, בל"ד ותע"ל, בנושא יחסה של הממשלה לאוכלוסייה הערבית והצעת אי אמון של סיעת מרצ, בנושא קבלת תוכנית החירום הכלכלית והשפעתה על השכבות החלשות ושכבות הביניים.
יוסי כץ: אני מציע שלוש דקות לכל סיעה, כמקובל.
יוסי כץ: מי בעד – ירים את ידו.
יוסי כץ: מי נגד – אין.
יוסי כץ: אושר.
זאב בוים: זה דיון סיעתי, כן?
דוד לב: דיון סיעתי משולב.
יוסי כץ: דיון סיעתי משולב.
יוסי כץ: אישור הוועדה להצעה לתיקון התקנון: תיקון סעיף 9 והוספת סעיפים 9א' עד 9ג' לתקנון הכנסת בדבר מילוי מקום של חבר ועדה.
יוסי כץ: תיקון סעיף 123 בנושא הצעת חוק לקריאה שניה שהוועדה הציעה להסיר מסדר היום (הוספת סעיף 123א).
יוסי כץ: ביטול סעיף 130 בנושא הצבעה על הסתייגויות סותרות שהתקבלו בקריאה שניה (והוספת סעיף 128א במקומו)
יוסי כץ: רבותי, אנחנו אישרנו בישיבה הקודמת שני תיקונים לתקנון.
יוסי כץ: אני מבקש מהיועצת המשפטית להציג את הנושאים.
ארבל אסטרחן: אלה שני נושאים שכבר היו בפני הוועדה.
ארבל אסטרחן: נושא אחד זה הנושא של ממלאי מקום.
ארבל אסטרחן: זה הונח כבר על שולחן הכנסת, היה זמן להשגות.
ארבל אסטרחן: חבר הכנסת אורלב הוא היחיד שהגיש השגה לגבי חבר כנסת שיושב על מקום של סיעה אחרת, מה שמוסדר בסעיף 9א(2)(ג).
ארבל אסטרחן: היו איזשהם חילוקי דעות בין חבר הכנסת אורלב לחבר הכנסת גפני, בשאלה מה קורה כשנעדר מי שיושב על מקום של סיעה אחרת ואז הופץ מכתב לכל ראשי הסיעות.
ארבל אסטרחן: לא קיבלנו שום תגובה מראשי הסיעות וחבר הכנסת אורלב משך את ההשגה שלו - הבנתי שבסיעה שלו שכנעו אותו שאין מקום לזה – לכן בעצם זה הנוסח שיכול לבוא למליאה להצבעה.
ארבל אסטרחן: אנחנו רק שינינו פה משהו קטן בנוסח בעקבות הערה של סגן המזכיר, שאמר שחבר כנסת לא מייצג סיעה אחרת כשהוא יושב על מקום.
ארבל אסטרחן: בסעיף קטן (ג) כתבנו – זה הנוסח שמונח לפניכם – שכשיש הסכם בין סיעות לגבי חברות בוועדה ונעדר באופן ארעי חבר ועדה שהוא מטעם סיעה שאינה סיעתו, רשאי לבוא מישהו אחר מסיעתו ורק אם הוא לא נמצא ואחר מסיעתו לא נמצא יכול לבוא מישהו מהסיעה המקורית.
דוד לב: זה פשוט ניסוח קצת שונה שמבהיר שהוא מייצג את סיעתו.
דוד לב: כי קודם יצא שכאילו הוא לא מייצג את סיעתו.
שאול יהלום: מה שהיה לפני חצי שעה.
יוסי כץ: היה לנו עכשיו מקרה של חיים כץ.
ארבל אסטרחן: בדיוק.
ארבל אסטרחן: עמיר פרץ יושב על מקום של מפלגת העבודה.
ארבל אסטרחן: כשהוא איננו יכול חיים כץ לבוא כי העבודה נתנה את המקום שלה לסיעה של פרץ.
שאול יהלום: אם היא נתנה – גמרנו.
ארבל אסטרחן: נכון.
ארבל אסטרחן: רק אם שניהם לא היו פה, היה יכול מישהו מהעבודה לבוא.
יוסי כץ: הנה, למשל, מה שסיעת העבודה לא היתה ערה לו, חבר הכנסת ברכה שחזרתי וקראתי בשמו והוא אינו נוכח, סיעת העבודה יכלה להביא מישהו אחר במקומו.
אנה שניידר: ההחלטה שניתנה על ידינו היתה בעצם ברוח מה שכתוב כאן, כי גם התיקון הזה הוא בעצם עיגון של מצב שהיה מקובל וקיים.
יוסי כץ: זאת אומרת, אין בו חידוש.
אנה שניידר: אין בו חידוש.
זאב בוים: יש לי שאלה.
זאב בוים: רק רגע.
זאב בוים: גברתי היועצת המשפטית, אני מדבר פה עם אברהם הירשזון שהעלה דבר נכון:
זאב בוים: אנחנו קבענו עכשיו ועדה שאנחנו מקווים שהכנסת, אחר הצהרים, הערב, תאשר ותסמוך את ידיה עליה.
זאב בוים: הוועדה היא עשויה הרכב של נציג אחד לכל חמישה חברי כנסת.
זאב בוים: אנחנו היינו רוצים – אני חושב שכדאי לצורך טיב עבודתה של הוועדה – לקבוע ממלאי מקום.
זאב בוים: זאת אומרת: שתהיה אפשרות שאם מישהו לא פה, שנוכל להביא מישהו במקומו.
זאב בוים: אני לא יודע אם לכל אחד מהמשתתפים, אבל שיהיה ממלא מקום אחד לכל מי שיש לו שני נציגים, נניח.
זאב בוים: לוועדה הזאת.
זאב בוים: כי מה יקרה?
זאב בוים: אם אני ארצה להחליף, למשל, תהיה פרוצדורה נוראית.
אברהם הירשזון: אני רוצה לשמוע את היועצת המשפטית.
זאב בוים: אני רוצה לשמוע.
זאב בוים: זה עולה למליאה, אולי זו הצבעה במליאה.
אנה שניידר: אותו סעיף 17 מפורסם לתקנון בעצם אומר שברגע שהוועדה הזאת נבחרת, דינה – פרט לתקופת כהונתה כדין ועדה קרואה – אם לא קבעה הכנסת הוראות אחרות.
אנה שניידר: זאת אומרת: הכנסת רשאית לקבוע, למעשה, כל הוראה לגבי אותה ועדה.
אנה שניידר: מה שצריך זה שוועדת הכנסת תציע את כל ההצעות למליאה.
אנה שניידר: כלומר: שהמסמך שיגיע למליאה יכלול את כל האפשרויות שאתם רוצים שהכנסת תקבע.
שאול יהלום: לא, אני שואל אותך: נניח שברבע לשתיים נודיע ששאול יהלום הוא חבר הוועדה.
שאול יהלום: לא נודיע על ממלא מקום שום דבר.
שאול יהלום: אם אני אינני, האם יכול נחום לנגנטל מסיעתי להיות ממלא מקומי?
אנה שניידר: אם לא תודיעו שום דבר לגבי ממלאי מקום, יחולו הכללים הרגילים שחלים על ועדה רגילה.
שאול יהלום: אז זה יותר טוב.
זאב בוים: בסדר.
זאב בוים: זה יותר טוב.
זאב בוים: שאלנו, קיבלנו תשובה.
אנה שניידר: אתם צריכים להחליט מה אתם רוצים.
זאב בוים: זה בסדר.
יוסי כץ: רבותי, מי בעד הסעיף הזה?
ארבל אסטרחן: זה צריך לבוא למליאה לאישור.
יוסי כץ: יפה.
יוסי כץ: הלאה.
ארבל אסטרחן: הנושא האחר הוא גם נושא שכבר דנו בו וסוכם שהוא ינוסח מחדש לפני שהוא יונח ל-14 יום.
ארבל אסטרחן: זה גם בנושא הסתירה וגם כשוועדה רוצה להסיר הצעה מסדר היום.
שאול יהלום: אדוני היושב ראש, אני צריך לנהל איזו ישיבה.
שאול יהלום: אני מצרף את קולי לנוסח הזה.
אנה שניידר: אנחנו דנו בזה.
אנה שניידר: זה למעשה אישור פורמלי.
יוסי כץ: טוב.
יוסי כץ: אז תני לי לקרוא את זה בשקט.
יוסי כץ: החליטה הכנסת לדחות את הצעת הוועדה - - -
אנה שניידר: כלומר שהיא החליטה שבכל זאת הצעת החוק תוכן לקריאה שניה ושלישית.
יוסי כץ: אז היא מונחת בצרוף הסתייגויות.
יוסי כץ: איזה הסתייגויות?
אנה שניידר: אלה שהוועדה תכין.
אנה שניידר: צריך להכין את ההצעה תוך שבוע ואם יש גם הסתייגויות, אז לכלול אותן.
דוד לב: שבוע, אלא אם כן ועדת הכנסת מתירה יותר מזה.
אנה שניידר: מועד אחר.
אנה שניידר: זה יכול להיות גם פחות.
יוסי כץ: לא ברור לי: "תונח הצעת החוק בצרוף הסתייגויות על שולחן הכנסת לקריאה שניה - - -באיזה נוסח?
יוסי כץ: "בנוסח שהתקבל בקריאה הראשונה או בנוסח אחד שתכין הוועדה.
יוסי כץ: אלא אם כן החליטה - - -".
יוסי כץ: למה המלים "בצרוף הסתייגויות" מופיעות בתחילת המשפט ולא בסופו?
אנה שניידר: אנחנו לקחנו את הנוסח מהסעיף שדן בקריאה שניה.
יוסי כץ: אבל אחרי זה את כותבת: "בנוסח שהתקבל בקריאה ראשונה".
ארבל אסטרחן: היא צריכה להניח נוסח לקריאה שניה ושלישית.
ארבל אסטרחן: בעיקרון, כיוון שהוועדה לא רצתה את זה, אין לה נוסח, אומרים לה: קחי את הנוסח הכחול, המקורי.
יוסי כץ: איפה ההסתייגויות?
ארבל אסטרחן: ואם את רוצה, תצרפי לו הסתייגויות.
יוסי כץ: אז צריך להיות כתוב: "תונח הצעת חוק על ידי היושב ראש בנוסח שהתקבל בקריאה הראשונה או בנוסח אחר שתכין הוועדה ובצרוף הסתייגויות - - -
דוד לב: אם תהיינה.
יוסי כץ: אם תהיינה.
יוסי כץ: מקובל עלי.
יוסי כץ: השאר ברור.
יוסי כץ: זה בדיוק תואם את מה שאמרנו.
יוסי כץ: אני מצביע על שלושת הסעיפים: סעיף 1 סעיף 2 וסעיף 3 להצעה לתיקון התקנון.
יוסי כץ: בסעיף 1 מדברים על 123א – "בסופו יבוא - - -" בסעיף 2 מדברים על 123א ובסעיף 3 מדברים על 128א.
יוסי כץ: אחרי כן רשמה טלי רם הישיבה הופסקה בשעה 11:10.
יוסי כץ: הישיבה נתחדשה בשעה 13:45.
יוסי כץ: היו"ר יוסי כץ: רבותי, אני קורא את שמות חברי הוועדה המיוחדת.
יוסי כץ: משה גפני: האם החלטתם שזו ועדה מיוחדת?
יוסי כץ: חבר הכנסת גפני, האם אני רושם אותך, את חבר הכנסת פרוש?
יוסי כץ: מי הנציג שלכם?
משה גפני: אדוני היושב ראש, מכיוון שאני ממפרץ אילת עברתי היום לחופי הים התיכון והייתי כל היום סביב החוק הזה, אני חושב שההחלטה שהתקבלה כאן היא החלטה לא טובה, אבל אני מבין שאתה מעלה זאת במליאה אחר הצהרים, אני מבקש להתייעץ עם סיעתי.
חיים כץ: אבל אנחנו צריכים לאשר את זה.
זאב בוים: בסדר, אנחנו נאשר נציג שלהם.
יוסי כץ: רבותי, אני קורא את שמות חברי הוועדה.
יוסי כץ: מוצע מטעם סיעת העבודה-מימד: ויצמן שירי, אברהם בייגה שוחט, יוסי כץ, איתן כבל, נואף מסאלחה; מטעם סיעת הליכוד: ישראל כץ, אברהם הירשזון, מיכאל איתן, גנדי ריגר – אני מבין שנתתם מקום לישראל בעליה.
יוסי כץ: מטעם סיעת ש"ס: עופר חוגי, רחמים מלול, אמנון כהן; מטעם סיעת מרצ: אבשלום וילן, מוסי רז; מטעם האיחוד הלאומי-ישראל ביתנו: צבי הנדל; מטעם המפד"ל: נחום לנגנטל; מטעם שינוי: יוסף פריצקי; מטעם המרכז: יחיאל לסרי, ומקום פתוח ליהדות התורה לפי שיקול דעתה- אני אודיע עליו במליאה.
יוסי כץ: מי ההצעה שלך לגבי יושב ראש הוועדה?
יוסי כץ: זאב בוים: חבר הכנסת ויצמן שירי.
יוסי כץ: מי בעד חבר הכנסת ויצמן שירי כיושב ראש הוועדה, ירים את ידו.
חיים כץ: אני מבקש הצבעה שמית.
יוסי כץ: בבקשה, הצבעה שמית – בעד או נגד חבר הכנסת ויצמן שירי כיושב ראש הוועדה.
אליעזר זנדברג: קודם כל, האם אישרנו את הוועדה?
יוסי כץ: אני מצביע על הרכב הוועדה.
רחמים מלול: לפני ההצבעה, אני מבקש התייעצות סיעתית.
יוסי כץ: בעוד דקה הצבעה.
יוסי כץ: רבותי, אני עובר להצבעה שמית על הרכב הוועדה ועל היושב ראש המוצע שירי ויצמן.
יוסי כץ: חיים כץ: קודם כל הצבעה על הרכב הוועדה.
יוסי כץ: אם הרכב הוועדה לא יעבור?
יוסי כץ: האם מישהו מבקש הצבעה שמית על הרכב הוועדה?
יוסי כץ: (קורא בשמות חברי הוועדה) יוסי כץ - בעד אפי אושעיה - בעד מקסים לוי - אינו נוכח ויצמן שירי - בעד סופה לנדבר - בעד מוחמד ברכה - אינו נוכח חיים כץ - נגד (מחליף את חבר הכנסת עמיר פרץ) זאב בוים - בעד אברהם הירשזון - בעד אלי כהן - בעד (מחליף את חבר הכנסת ישראל כץ) מיכאל איתן - אינו נוכח רחמים מלול - נגד (מחליף את חבר הכנסת אמנון כהן) יצחק סבן - אינו נוכח יצחק גאגולה - אינו נוכח יאיר פרץ - אינו נוכח אבשלום וילן - בעד (מחליף את חברת הכנסת נעמי חזן) זהבה גלאון - אינה נוכחת מרינה סולודקין - בעד אליעזר זנדברג - בעד נחמה רונן - בעד שאול יהלום - אינו נוכח משה גפני - נגד עבד אלמאלכ דהאמשה – אינו נוכח אורי אריאל - אינו נוכח יורי שטרן - אינו נוכח
יוסי כץ: 11 בעד, 3 נגד.
יוסי כץ: הוועדה אושרה.
יוסי כץ: האם מישהו מבקש הצבעה שמית על יושב ראש הוועדה?
אבשלום וילן: אני מציע שליושב ראש נתלכד בהצבעה גלויה.
חיים כץ: אני ביקשתי הצבעה חשאית?
יוסי כץ: רבותי, אני מצביע על יושב ראש הוועדה.
יוסי כץ: (קורא בשמות חברי הוועדה) יוסי כץ - בעד אפי אושעיה - בעד מקסים לוי - אינו נוכח ויצמן שירי - בעד סופה לנדבר - בעד מוחמד ברכה - אינו נוכח חיים כץ - בעד (מחליף את חבר הכנסת עמיר פרץ) אברהם הירשזון - בעד זאב בוים - בעד אלי כהן - בעד (מחליף את חבר הכנסת ישראל כץ) מיכאל איתן - אינו נוכח רחמים מלול - בעד (מחליף את חבר הכנסת אמנון כהן) יצחק סבן - אינו נוכח יצחק גאגולה - אינו נוכח יאיר פרץ - אינו נוכח אבשלום וילן - בעד (מחליף את חברת הכנסת נעמי חזן) זהבה גלאון - אינה נוכחת מרינה סולודקין - בעד אליעזר זנדברג - בעד נחמה רונן - בעד שאול יהלום - אינו נוכח משה גפני - אינו נוכח עבד אלמאלכ דהאמשה - אינו נוכח אורי אריאל - אינו נוכח יורי שטרן - אינו נוכח
יוסי כץ: 13 בעד.
יוסי כץ: שיהיה לך במזל טוב, שיהיה בהצלחה ואני מקווה שלא תהיה חותמת גומי.
ויצמן שירי: אתה יודע שזה לא יהיה.
זאב בוים: מיד אחרי האי אמון תהיה ההצבעה במליאה על הוועדה.
יוסי כץ: בוקר טוב אני מתכבד לפתוח את ישיבת ועדת הכנסת.
יוסי כץ: נתחיל בערעורים על החלטת יו"ר הכנסת והסגנים שלא לאשר דחיפות הצעות לסדר היום.
יוסי כץ: ערעור ראשון של חבר הכנסת דוד מגן, בבקשה.
דוד מגן: אני מבקש מחברי ועדת הכנסת לנהוג לגבי הערעור שלי כאילו לא היה עניין חבר הכנסת אחמד טיבי, כי אז היו משתתפים שני חברים, והיו מאשרים את הערעור.
דוד מגן: הערעור מתייחס לכך שנתגלו עדרים שלמים, באזור נהריה, עפולה נצרת, נגועים במחלה קשה ביותר, מה שמכונה בעגה המקצועית "הכבשה המשוגעת" על משקל "הפרה המשוגעת".
דוד מגן: מוקד המחלה נבדק גם באנגליה ואושר שהנגיף הזה קיים.
דוד מגן: משרד החקלאות, מטבע הדברים מרגיע שכל העדרים הושמדו ואין סכנה.
דוד מגן: אני חושב שראוי שמליאת הכנסת תקדיש לעניין שלוש דקות, לנושא כזה חשוב, וגם אם הסכנה בעזרת השם חלפה, כדי לפחות להגביר את מודעות הציבור לעניינים הללו.
יוסי כץ: אין תגובות, רק לנשיאות הכנסת.
מיכאל נודלמן: אתמול נשארו חמישה נושאים - - -
זאב בוים: חשבנו שהיה כתוב סקרייפרים לכבישים.
יוסי כץ: כמה מציעים קיימים?
א' האן: אחד.
יוסי כץ: מי בעד קבלת הערעור ירים את ידו?
יוסי כץ: בעד: רוב נגד: מיעוט הערעור התקבל היו"ר יוסי כץ: חבר כנסת איוב קרא כאן?
יוסי כץ: איננו, הערעור נמחק.
יוסי כץ: פניית חבר הכנסת מיכאל איתן בדבר נטילת זכויות שונות מחבר הכנסת אחמד טיבי לפי סעיף 13(ג) לחוק חסינות חברי הכנסת זכויותיהם וחובותיהם – הצבעה.
יוסי כץ: אנחנו עוברים לסדר היום, מונח לפניכם פרוטוקול שקבלתם אתמול, של הישיבה הכוללת את הסיכומים של חבר הכנסת אחמד טיבי ושל חבר הכנסת מיכאל איתן.
יוסי כץ: הפרוטוקול משקף גם את הדברים שנאמרו בוועדה וגם את הדברים שסיכמו, כפי שהחלטנו, בכתב, שני חברי הכנסת.
יוסי כץ: חבר הכנסת מיכאל איתן הסב את תשומת לבי שהדף האחרון של הסיכומים צורף הבוקר והונח לפניכם.
יוסי כץ: קיימנו את הדיון בצורה יסודית ומסודרת, לכל אדם ניתנה הזכות המלאה להשמיע את עמדתו, לטעון את טענותיו, להציג את ראיותיו.
יוסי כץ: עשינו זאת לא בצורה חפוזה אלא מסודרת ויסודית.
יוסי כץ: אני מקווה שכל חברי הכנסת מבינים שכך צריך לעשות.
אברהם הירשזון: לפני הנושא הזה, יש לי הערה בקשר להתבטאות של היושב ראש אתמול במליאה.
יוסי כץ: אני מצטער, זה לא קשור.
יוסי כץ: בקשר לסדר היום, הגענו לסוף הדיון ואנחנו צריכים לקבל החלטות.
יוסי כץ: אני מבקש מכל חברי הוועדה לשמור על שקט ולהקשיב.
יוסי כץ: כפי שהיועצת המשפטית אמרה, מי שמצביע בעד קבלת בקשתו של חבר הכנסת מיכאל איתן, צריך לענות על השאלות הבאות בחיוב.
יוסי כץ: שאלה ראשונה: האם חבר הכנסת טיבי ניצל לרעה את זכות היתר לחופש תנועה המוקנית לו לצורך מילוי תפקידו כחבר כנסת לפי חוק חסינות חברי הכנסת זכויותיהם וחובותיהם.
אורי אריאל: מי ניסח את השאלות האלה?
יוסי כץ: היועצת המשפטית ניסחה זאת.
יוסי כץ: שאלה שניה: האם קיים סיכון סביר לכך שחבר הכנסת טיבי ימשיך לנצל לרעה את זכות שלו לחופש תנועה.
יוסי כץ: אם התשובה לשתי השאלות הללו חיובית, האם מוצדק לפגוע בזכותו של חבר הכנסת טיבי לחופש תנועה, כלומר, ליטול ממנו את הזכות לחופש תנועה שמוקנית לו בחוק, ולאיזה פרק זמן.
אברהם הירשזון: לא הבנתי את השאלה השלישית.
יוסי כץ: השאלה הראשונה שאני אשאל היא האם ליטול מחבר הכנסת טיבי את הזכות לחופש תנועה?
מיכאל איתן: את זכות היתר.
יוסי כץ: אם רוב חברי הוועדה יהיו בדעה שיש ליטול ממנו את הזכות לחופש תנועה שמוקנית לו בחוק חסינות חברי הכנסת זכויותיהם וחובותיהם.
מיכאל איתן: זכות היתר.
יוסי כץ: עזוב "היתר" את הזכות שמוקנית לו, אל תעזרו לי אני מסתדר טוב לבד בינתיים.
מיכאל איתן: זכות יתר, משום שזכות לחופש תנועה יש לכל אזרח.
יוסי כץ: עם כל הכבוד לך, אני מנהל את הישיבה, אתה רוצה לנהל את הישיבה?
מיכאל איתן: אני מוותר.
יוסי כץ: אם רוב חברי הוועדה יהיו בדעה שיש ליטול ממנו את הזכות לחופש תנועה, חבר הכנסת איתן יוכל להציע לאיזה פרק זמן ובאיזה דרך.
מיכאל איתן: עד סוף הקדנציה.
יוסי כץ: מי בעד ליטול את זכות חופש התנועה, כפי שציינתי, ירים את ידו.
נעמי חזן: למי יש זכות הצבעה?
יוסי כץ: לא נהוג שמדברים בזמן הצבעה.
נעמי חזן: אני מבקשת הצבעה שמית.
יוסי כץ: בבקשה, אני מקריא הצבעה שמית.
נעמי חזן: רק מי שנוכח בישיבה.
מוחמד ברכה: מי שלא השתתף בדיונים ומי שלא חבר ועדה לא יכול להצביע.
יוסי כץ: אני אקרא את השמות.
יוסי כץ: חבר הכנסת יוסי כץ - נגד חבר הכנסת אפי אושעיה - אינו נוכח חבר הכנסת מקסים לוי
מרדכי משעני: אני במקומו – בעד
מיכאל איתן: הוא היה בדיונים.
יוסי כץ: מנהלת הוועדה אומרת שהוא נכח, אני מבקש מכם לא לעזור.
יוסי כץ: חבר הכנסת משעני נכח לאורך כל הדיון, זו זכותו הלגיטימית להשתתף בהצבעה.
יוסי כץ: חבר הכנסת מרדכי משעני - בעד חבר הכנסת ויצמן שירי - אינו נוכח חברת הכנסת סופה לנדבר - אינה נוכחת חבר הכנסת מוחמד ברכה - נגד
מוחמד ברכה: נגד מפלגת השפנים.
יוסי כץ: חבר הכנסת עמיר פרץ - אינו נוכח חבר הכנסת זאב בוים - בעד חבר הכנסת אברהם הירשזון - בעד חבר הכנסת ישראל כץ - אינו נוכח
אלי כהן: אני במקומו
מיכאל איתן: הוא גם השתתף.
יוסי כץ: חבר הכנסת אלי כהן - בעד
מוחמד ברכה: חבר הכנסת אלי כהן החליף את חבר הכנסת כץ במהלך הדיונים.
מיכאל איתן: הוא השתתף.
מוחמד ברכה: אבל בישיבה הראשונה חבר הכנסת כץ היה ואפילו הביע את דעתו, אי אפשר להחליף באמצע, גם אם הוא השתתף.
יוסי כץ: חבר הכנסת יהלום, חברת הכנסת חזן, אני אפסיק את הישיבה באמצע ההצבעה.
יוסי כץ: חבר הכנסת הירשזון, אני קורא אותך לסדר פעם ראשונה.
יוסי כץ: חבר הכנסת הירשזון אני קורא אותך לסדר פעם שניה.
יוסי כץ: אני מבקש מהסדרנים להוציא את חבר הכנסת הירשזון.
יוסי כץ: אתה יוצא החוצה, מתחילת הישיבה אתה מפריע, קראתי לך לסדר.
יצחק גאגולה: כשהוא קרא לי תלך לעזאזל, לא אמרת לו לצאת החוצה.
יוסי כץ: הוא הצביע והוא יצא החוצה.
מיכאל איתן: חבר הכנסת הירשזון אל תלך.
יוסי כץ: אתה לא נותן פה הוראות אני קורא אותך לסדר.
מיכאל איתן: התכוונתי שיחכה בחוץ.
יוסי כץ: חבר הכנסת מיכאל איתן - בעד חבר הכנסת אמנון כהן - בעד חבר הכנסת יצחק סבן - בעד.
נעמי חזן: הוא לא נכח באף ועדה.
אמנון כהן: הוא חבר ועדה.
יוסי כץ: אנחנו נברר את הסוגיה הזו.
מוחמד ברכה: זו הצבעה זה לא טוטו
יוסי כץ: חבר הכנסת יצחק גאגולה - בעד חבר הכנסתיאיר פרץ - בעד חברת הכנסת נעמי חזן - נגד חברת הכנסת זהבה גלאון - אינה נוכחת חברת הכנסת מרינה סולודקין - אינה נוכחת חבר הכנסת אליעזר זנדברג - אינו נוכח חברת הכנסת נחמה רונן - נגד חבר הכנסת שאול יהלום - בעד חבר הכנסת משה גפני - אינו נוכח חבר הכנסת עבד-אלמאלכ דהאמשה – נגד חבר הכנסת אורי אריאל - בעד חבר הכנסת יורי שטרן
אלי כהן: אני מחליף שלו, הייתי בכל הדיונים מהתחלה ואני בעד.
יוסי כץ: גברתי היועצת המשפטית, תשובה ממך לגבי חבר הכנסת סבן וחבר הכנסת כהן.
אנה שניידר: סעיף 101 א' רבתי לתקנון דן בסדרי דין מיוחדים במקרים של בקשות לנטילת חסינות או זכות מחבר הכנסת, או בהטלת סייגים על יכולתו למלא תפקידים מסוימים בכנסת.
אנה שניידר: לכן על המקרה שלפנינו חל האמור באותו סעיף.
אנה שניידר: בסעיף קטן (ג) נאמר כי לא יוחלף חבר הוועדה אלא אם נבצר ממנו להשתתף בדיוני הוועדה.
אנה שניידר: כלומר, לא נאמר כאן שכל חברי הוועדה שהיו נוכחים במשך כל הישיבות הם אלה שרשאים להצביע, לא זה מה שנאמר, נאמר שאין להחליף חבר ועדה במהלך הדיונים.
אנה שניידר: לכן, אם היה מלכתחילה ממלא מקום כמו חבר הכנסת כהן, כי אומרת לי מנהלת הוועדה שחבר הכנסת כץ לא היה באף אחד מהדיונים, אין מניעה שהוא יצביע.
מוחמד ברכה: חבר הכנסת ישראל כץ השתתף ודיבר.
זאב בוים: יש פרוטוקולים
יוסי כץ: חבר הכנסת ברכה וחבר הכנסת בוים, אני קורא אתכם לסדר.
אנה שניידר: לגבי חבר הכנסת סבן, הוא חבר ועדה לא נאמר בשום מקום שחבר הוועדה צריך להיות נוכח בכל הישיבות.
יוסי כץ: אני מקריא את התוצאות ומי שרוצה יערער, התוצאה היא: בעד: 12 נגד : 5 הבקשה ליטול את חסינותו של חבר הכנסת טיבי, התקבלה.
מוחמד ברכה: אנחנו מבקשים רביזיה.
יוסי כץ: בקשתו של חבר הכנסת איתן ליטול את החסינות התקבלה.
יוסי כץ: עכשיו אנחנו מצביעים לאיזה אורך של תקופה.
מוחמד ברכה: אני מבקש רביזיה.
יוסי כץ: אין בנושא כזה רביזיה.
מוחמד ברכה: למה אין?
מוחמד ברכה: זו החלטה כמו כל החלטה.
יוסי כץ: זה נושא שיפוטי ואין על זה רביזיה ואין התייעצות סיעתית.
יוסי כץ: יש שתי הצעות, אחת של חבר הכנסת איתן, עד סוף הקדנציה של הכנסת הזו.
יוסי כץ: הצעה שלי, בעקבות התייעצות עם היועצת המשפטית של הכנסת, עד סוף המושב.
מיכאל איתן: מה זה שייך ליועצת המשפטית?
אנה שניידר: אני רוצה להבהיר שאין לי שום מעמד כדי להציע תקופה.
אנה שניידר: הדבר היחיד שאמרתי לחבר הכנסת יוסי כץ שהיה תקדים כבר שהוועדה הזו נטלה את זכות חופש התנועה לשלושה חודשים.
מיכאל איתן: והיה תקדים שהיא נתנה גם לתקופה בפרשת כהנא, היא שללה את זכות חופש התנועה של כהנא לכל הכנסת.
אנה שניידר: בחוות הדעת לא נתבקשתי לבדוק את כל התקדימים, אם יבקשו ממני לבדוק את כל התקדימים, אעשה זאת.
יוסי כץ: למי שיש הצעה נוספת שירים יד ויקבל רשות דיבור.
יוסי כץ: חבר הכנסת ברכה:
מוחמד ברכה: אני מציע שהתקופה בה תחול ההחלטה היא שבוע, עד יום שלישי.
אורי אריאל: היות וחבר הכנסת טיבי כבר הודיע שהוא יעבור על ההחלטות אז זה צריך להיות המקסימום.
אורי אריאל: השאלה אם אפשר להחיל את זה, אני שואל את היועצת המשפטית, גם אם הוא ייבחר חס וחלילה גם לכנסת הבאה.
נסים זאב: היות ומדובר פה בשור מועד, דעתי שצריך להגביל אותו עד סוף הקדנציה - - -
יוסי כץ: תודה, בלי נימוקים.
נסים זאב: אני רוצה לסיים את המשפט, יש חופש דיבור, מה זו האינתיפאדה הזו?
יוסי כץ: טעות שלי, אין לך זכות דיבור, לא השתתפת בהצבעה.
יוסי כץ: אתה לא משתתף בתהליך.
נסים זאב: אני מציע שזה יהיה באישור שר הפנים.
יוסי כץ: אני קורא אותך לסדר פעם ראשונה, אני קורא אותך לסדר פעם שניה, אני קורא אותך לסדר פעם שלישית, נא להוציא אותו.
נסים זאב: באישור שר הפנים ושר הביטחון.
יוסי כץ: נא להוציא את חבר הכנסת נסים זאב.
נסים זאב: חשוב שישמעו אותי פה.
עבד-אלמאלכ דהאמשה: אני רוצה להחזיר את הדיון לגלגלי הסבירות.
עבד-אלמאלכ דהאמשה: הזילות הזו היא מעבר לכל פרופורציה.
עבד-אלמאלכ דהאמשה: לכן מנסיבות העניין, ולאור התקדימים שהיו, כפי שהיועצת המשפטית אמרה, התקופה הנכונה צריכה להיות שלושה חודשים לא יותר, זו הצעתי, שלושה חודשים לפי התקדימים שהיועצת המשפטית הביאה.
אברהם הירשזון: אני מסכים שצריך להחזיר את זה לגבולות ההגיון.
אברהם הירשזון: לכן לא הייתי רוצה לפרוש את זה לאורך שנים, אלא לומר שעד סיום האינתיפאדה, הוא לא יוכל לנוע.
יוסי כץ: חבר הכנסת יהלום, אולי הצעה רצינית.
שאול יהלום: אני מציע לחבר הכנסת איתן, להתאחד עם חבר הכנסת כץ על שלושה חודשים.
שאול יהלום: אני חושב שההצבעה שתהיה ברוב כמעט מוחלט של חברי הוועדה יותר חשובה ויותר מרתיעה ויותר צודקת מאשר שתהיה כאן הצבעה דיכוטומית גם אם הצעתך יותר קיצונית ואני מציע לך להוריד את הצעתך לשלושה חודשים, ולחבר הכנסת כץ להעלות לשלושה חודשים.
מרדכי משעני: אני מציע להחיל את זה עד 31 בדצמבר 2002.
נעמי חזן: משום שהחלטת הוועדה היום נוגעת בכנסת כמוסד ולא בחבר הכנסת אחמד טיבי, משום שנושא החסינות הוא נושא של הכנסת כמוסד ולא של חבר הכנסת הבודד.
נעמי חזן: אני מציעה שאחרי ההחלטה הזו, שזה יהיה יום אחד.
נעמי חזן: אני רק רוצה להזכיר שהנושא עולה למליאה ויהיה עליו דיון.
יצחק גאגולה: יש לחבר הכנסת טיבי מזל שהוא לא מש"ס במקרה הזה.
יאיר פרץ: אני מציע שנה בפועל, שלוש שנים על תנאי.
יוסי כץ: אני חושב שחבר הכנסת טיבי, שמייד אתן לו רשות דיבור, מוכן לחתום על הצעה שתיתן לו את הענישה גם לקדנציה הבאה, כבר עכשיו, אני אומר את זה בבדיחותא, הנושא מאד רציני, אני חושב שחובתי לתת לחבר הכנסת טיבי רשות דיבור לפני שמצביעים.
אחמד טיבי: הצעתו של חבר הכנסת מיכאל איתן וכל אלה שהצטרפו אליו, היא הצעה שמטרתה אחת ויחידה, ומניעיה הם רדיפה פוליטית.
אחמד טיבי: אני ממלא את תפקידי כנבחר ציבור מאז נבחרתי לכנסת הזו, לפי המצע של מפלגתי ולפי השליחות הציבורית של קהל היעד ששלח אותי לכנסת.
אחמד טיבי: חבר הכנסת מיכאל איתן רוצה להעניש אותי על עמדותי הפוליטיים.
אחמד טיבי: חברי הכנסת, ברגע זה נטלתם את חסינותי, לא מדובר רק בהגבלת תנועה, חסינות היא או חסינות מפני משפט, חסינות מפני חיפוש בית רכב או משרד, או הגבלת התנועה.
אחמד טיבי: במקרה זה הוסרה חסינותי על פי סעיף 13 בנושא הגבלת תנועה.
אחמד טיבי: הסעיף הזה, שמופעל היום כלפי אחמד טיבי יכול להיות מופעל נגד אחרים, ויש כאן ניצול ציני של האווירה הקשה שיש בארץ, ניצול מצב ביטחוני וסכסוך לאומי קשה כדי, כפי שאמר בגילוי לב חבר הכנסת אלי כהן בישיבה הקודמת.
אחמד טיבי: הוא אמר, זה מסר לכל הפלשתינים, אנחנו במלחמה וצריך לשלוח מסר.
אחמד טיבי: לא חשבתי שצריך לשלוח מסר לעם הפלשתיני באמצעות הסרת חסינות של חבר כנסת ערבי.
אחמד טיבי: יש כאן הצרת צעדים של כלל חברי הכנסת הערבים, ויש כאן מסר לציבור הערבי בכללותו.
אחמד טיבי: יש כאן ניסיון הפחדה פוליטי רעיוני של לאלץ אותנו לשחות עם הזרם ולתמוך במעשיה של הממשלה.
אחמד טיבי: מלבד העובדה שאני חבר כנסת ערבי, אני מודה באשמה שייחס לי חבר הכנסת איתן, אני פטריוט פלשתיני.
אחמד טיבי: אבל בנוסף אני גם אזרח ישראלי וחבר כנסת נבחר בכנסת הזו ואני פועל מתוך שני האלמנטים האלה.
אחמד טיבי: אי אפשר להפוך אותי בן לילה וגם לא בן הסטוריה לפטריוט ציוני.
אחמד טיבי: חבר הכנסת איתן הוא פטריוט ציוני, אתם פטריוטים ציוניים, אנחנו לא היינו וגם לא נהיה.
אחמד טיבי: יש בינינו ויכוח קשה.
אחמד טיבי: בניגוד להאשמות של חבר הכנסת איתן, אני מתנגד למדיניותה של הממשלה, ולא למדינה, וזה כל ההבדל.
אחמד טיבי: נמשיך להתנגד למדיניותה של הממשלה, נפעל נגד המלחמה הזו- - -
יוסי כץ: חבר הכנסת טיבי תתייחס לנושא בלבד.
אלי כהן: לפלשתינים אין זכות הצבעה בישראל, מה הוא מייצג אותם?
זאב בוים: שידבר לגופו של עניין.
אחמד טיבי: אני לא מתכוון לבקש מחברי הוועדה שום בקשה לגבי התקופה.
אחמד טיבי: אני דוחה על הסף את ההחלטה הזו, זו החלטה שהיא יום שחור לדמוקרטיה הישראלית ולכנסת, היא גם לא תעמוד בפני בג"צ וזה יהיה המקום הבא שבו נעמיד את השאלה הזו בפני הכרעה משפטית.
מיכאל איתן: אני רוצה להגיב
יוסי כץ: אתה לא מגיב.
מיכאל איתן: איזה ניהול זה, אני רוצה לדעת למה הוא קיבל במה חד צדדית להעביר את עמדותיו?
יוסי כץ: כי למיעוט יש זכויות יתר.
מיכאל איתן: אני המיעוט כאן כי אתה מוציא את כל דיון שלך חד צדדי.
מיכאל איתן: למיעוט אין זכויות לפגוע במדינה, ואתה מאפשר את זה.
יוסי כץ: אני קורא אותך לסדר.
מיכאל איתן: בושה וכלימה.
מיכאל איתן: ככה אני רואה את המדינה שלנו.
מיכאל איתן: אם אתה שונא ישראל, אתה מקבל במה.
יוסי כץ: אני קורא אותך לסדר פעם שניה.
עבד-אלמאלכ דהאמשה: די להסתה חבר הכנסת מיכאל איתן.
עבד-אלמאלכ דהאמשה: זו הסתה זולה.
עבד-אלמאלכ דהאמשה: באמת בושה וחרפה.
יצחק גאגולה: בושה וחרפה שאתה יושב בנשיאות.
יוסי כץ: ההצעות שרשומות לפני הן: הצעה ראשונה- יום.
יוסי כץ: הצעה שניה – שבוע .
יוסי כץ: הצעה שלישית – סוף המושב.